1. ΝΟΜΟΣ 603 της 31 Δεκ.1914/22 Ιαν. 1915 Περί Γεωργικής Τραπέζης Μακεδονίας και Ηπείρου. (Η δια του νόμου τούτου, ως ετροποποιήθη και συνεπληρώθη υπό του Νόμου 2047 της 26/29 Φεβρ. 1920 κυρώσεως των από 26 Ιουλ. και 28 Σεπτ. 1919 Ν.Δ. των αφορώντων την Γεωργικήν Τράπεζαν Μακεδονίας και Ηπείρου και συμπληρώσεως αυτών και του Δ/τος 2137 της Προσωρινής Κυβερνήσεως περί της Γεωργικής Τραπέζης νήσων Αιγαίου κλπ.(ελλείπει η χρονολογία κυρώσεως), συσταθείσα Γεωργική Τράπεζα Μακεδονίας και Ηπείρου, αναδιοργανωθείσα υπό του Ν.Δ. 28 Σεπτ./4 Νοεμ. 1925 (κατωτ. αρ. 2), συνεχωνεύθη εις την Αγροτικήν Τράπεζαν της Ελλάδος δια του άρθρ. 4 του Καταστατικού ταύτης. Διετηρήθησαν όμως εν ισχύϊ αι περί πόρων της Γεωργικής Τραπέζης διατάξεις, αλλ’ αι τελευταίον ισχύουσαι περί του αντικειμένου τούτου διατάξεις είναι αι του Ν.Δ. 28 Σεπτ./4 Νοεμ.1925 (κατωτ. αρ.2), τροποποιήσασαι τας σχετικάς διατάξεις του παρόντος νόμου). 